«Ոստիկանության գործողությունները ուժի անհամաչափ կիրառում էր` ուղղված մարդկանց նկատմամբ, ովքեր խաղաղ ցույց էին իրականացնում: Մոտ 500 հոգի խաղաղ նստացույց էին անում, իսկ ոստիկանները, ներքին զորքերը ռետինե մահակներով, ջրցան մեքենաներով, մի ամբողջ զորախմբով մարդկանց դեմ էին դուրս եկել, և հետապնդում էին մինչև Ազատության հրապարակ: Իսկ այն վերաբերմունքը, որ եղավ լրագրողների նկատմամբ հատուկ էր, որովհետև նրանք էին բռնությունները արձանագրողները և դա ուղղված էր նրանց, որ այդ բռնությունները չարձանագրվեն»,-ասում է Արթուր Սաքունցը: